Mario, yo o nnang kwa Yuropa, e ne e le motho yo o ratang ntwa mme o ne a goga marijuana le go a rekisa. Nako nngwe, fa lepodise le ne le tsaya diokobatsi mo go ene, o ne a galefa thata mo a neng a itaya lepodise leo le go senya koloi ya lone. Mo godimo ga moo, Mario o ne a sa bereke e bile a na le dikoloto di le dintsi. Fa a lemoga gore a ka se rarabolole mathata a gagwe ka boene, o ne a dumela go ithuta Baebele. Fa a ntse a gatela pele, o ne a baakanya tsela e a lebegang ka yone, a tlogela go dirisa diokobatsi, go di rekisa le go rata ntwa. Batho ba le bantsi ba ba neng ba itse tsela e a neng a tshela ka yone ba ne ba gakgametse. Ba ne ba mo emisa mme ba mmotsa jaana, “Mario, a ruri ke wena?”